PIIBEL ARMSAKS
Mitte ükski Piibli tegelane pole kogenud nii palju dramaatilisi
sündmusi kui Paulus, kellest olen kirjutanud raamatu.
Paulus oli oma nooruspõlves kristlaste tagakiusaja.
Ta oli väga raske iseloomuga persoon.
Jeesusega kohtudes muutub Paulus üliarmastavaks ja hoolitsevaks.
Kiriku halvimast vaenlasest sai selle innukaim toetaja.
Kuidas on selline muutus võimalik?
Mitte keegi teine Piibli tegelastest
pole nii palju reisinud ega kannatanud suure tagakiusu all
ega saanud nii mitu korda kui Paulus Tarsosest.
Siin on üks näide tema elust.
"saanud palju enam hoope, tihti olnud surmasuus."
Ma olen juutide käest 5 korda saanud ühe hoobi vähem kui 40,
mind on 3 korda keppidega pekstud, 1 kord püütud kividega surnuks visata,
3 korda olen üle elanud laevahuku, terve öö ja päeva olen
olnud veevoogudes; töös ja vaevas, tihti valvamises,
näljas ja janus, tihti paastumises, külmas ja alasti."
Paulus pole Piiblis mingi isik raamatulehel.
Uuest Testamendist on kolmandik kas tema poolt kirjutatud
või temast kirjutatud.
Kirik on alati Paulust väärtustanud.
Alles viimastel aastakümnetel on temast saanud vaidlusalune isik.
Tänapäeval peetakse Paulust kuivaks teoreetikuks,
kes ei mõistnud midagi inimsuhetest,
eriti seksuaalsuhetest.
Juba äratuskristlased küsivad, kas Pauluse sõna on Jumala Sõna,
mis kehtib kõikidele kristlastele kõikidel aegadel.
Äkki oli Paulus iiga radikaalsete veendumustega,
naiste vihkaja ja homofoob.
Olen kirjutanud raamatu Paulusest,
kuna tahtsin näidata kõigile, kui meeldiv inimene ta on.
Hea teoloog, julge võitleja, soojasüdameline, andekas ja alandlik.
Maailma parim misjonijutlustaja.
Paulus ei sündinud Jeruusalemmas vaid Tarsoses.
Ta oli diasporaas olev juut.
Ta sai väga hea koolituse.
Tänapäevaselt öeldes sai ta kõrghariduse.
Ta õppis Gamalieli juures Jeruusalemmas.
Temast sai rabi ja ta sai ka käsitöö ameti.
Palju on arutletud selle üle, kas ta oli abielus,
aga kusagilt ei ilmne, et ta oleks olnud abielus,
küllap ta vanapoisina oma elutöö sooritas.
Paulus oli kirglik usklik, kirglik juut.
Tema südames möllas religioosne himu.
Jumala tõde oli talle nii tähtis,
et tal puudus armastus vastaste suhtes.
On öeldud: "Ent Saulus hakkas laastama kogudust,
käis mööda kodasid ning vedas kaasa mehi ja naisi
ning andis need vangi."
Hiljem ütleb ta ise:
"Ja ma nuhtlesin neid sageli kõigis sünagoogides,
püüdes neid sundida Jumalat teotama..."
Mäletame, kuidas Paulus kohtas Damaskuse teel Jeesust.
See oli nii dramaatiline pöördumine,
et maailma ajalugu vaevalt teist sellist tunneb.
Siin võib küsida, kes valis kelle?
Kas Paulus valis Jeesuse või Jeesus Pauluse?
Olen seda meelt, et Pauluse käest ei küsitud midagi.
Ta ise ütles, et teda on valitud juba emaihust alates.
Kolm päeva elas ta pimedana
ja tema peas tiirlesid kõik need patud, mida ta oli teinud
Jeesuse ja kristlaste vastu.
See oli totaalne nullpunkt.
Kindlasti pöörles tema peas kogu aeg Vana Testament.
Mida seal räägiti Messiast?
See koht räägib Jeesusest. See koht ka...
Kuidas ma võisin olla nii pime, et ei märganud seda?
Paulus sai südamesse suure patuvõla,
et palju hiljem kirjutas ta nii:
"Ustav on see sõna ja väärib igati vastuvõtmist,
et Kristus Jeesus on tulnud maailma päästma patuseid,
kelle seast esimene olen mina."
Selles, et Paulus peab ennast maailma suurimaks patuseks,
oli see hea külg, et tal oli alati meeles kuulutada armu.
Paulusel polnud eneseõigustuse ohtu.
Selles oli veel hea külg see,
et kui ta ise oli kristlasi taga kiusanud, siis hiljem mõistis
ta kristlaste tagakiusajaid. Ta ei vihanud neid kordagi.
Alati püüdis ta neid juhatada kristlikku usku.
Sel viisil koges Paulus, kuidas Jumal pööras halvimad patud
erilisel viisil armuandideks.
Kas mäletate, et Paulust kutsuti paganate apostliks?
Kogudus kutsus teda nii. Esmalt Ananiase kaudu
ja seejärel Süürias oleva Antiookia koguduse kaudu.
Ja nii ongi, et inimene ei saa ise ennast kutsuda tööle.
Selleks on vaja koguduse kaudu tulevat Jumala kutset.
Paulus ei pääsenud ametisse koheselt.
Tal oli 13 aastat ooteaega.
See võib elutööd oodates tunduda väga pika ajana.
Esmalt juhatati Paulus Araabia kõrbesse kolmeks aastaks.
Kõrbes käis ta koos Jeesusega Piiblikoolis.
Ta ütleb kirjas Galaatlastele nii:
"Sest ma teatan teile, vennad, et evangeelium,
mida ma olen kuulutanud, ei ole inimestelt,
sest mina ei ole seda vastu võtnud ega õppinud inimeste käest,
vaid Jeesuse Kristuse ilmutuse kaudu."
Jeesus ilmutas kõrbe Piiblikoolis Paulusele,
mis on kristlik õpetus. Selle alusel me saame öelda,
et Pauluse sõnad on Jumala Sõnad. Jeesuse enese Sõnad.
Inimene, kes hülgab Pauluse sõnad, olgu siis küsimus ameti,
homode või mis tahes käskude kohta, see inimene hülgab ka Jeesuse.
See on nii tõsine asi.
Kui kolmeaastane periood hakkas lõppema, siis üritas Paulus
saada tööd Jeruusalemmas.
Ta läks Jeruusalemma kogudusse,
aga teda ei usaldatud alguses ja siis hakkasid juudid teda jahtima.
Kõige selle tulemuseks pidi ta lahkuma Jeruusalemmast.
Ta läks Tarsosesse 10 aastaks.
Küllap sinagi, hea vaataja, oled kogenud,
et sinu ande ei kasutata koguduses.
Sa tahaksid teenida Jumalat ja Jeesust, aga ei saa ande kasutada.
Mingid hierarhilised piirangud segavad.
Seda koges Pauluski.
Mida Paulus tegi 10 aastat Tarsoses?
Seda me ei tea, aga üht asja me teame.
Just neil aastatel koges Paulus elu suurima kogemuse.
Ta sai käia kolmandas Taevas.
Me ei tea sellest kogemusest täpsemalt,
kuid paradiisina see tundus. Paulus ütles, et kuulis
öeldamatuid sõnu, mida inimene ei tohi rääkida.
Aga lugu ei lõpe sellega. Ta jätkab:
"Seepärast, et ma ei läheks kõrgiks, on mulle liha sisse antud vai,
saatana ingel, mind rusikatega peksma, et ma ei läheks kõrgiks."
Saatana ingli peksma maailma parimat misjonäri!
Kui Paulus sellest räägib,
siis on ilmutusest möödunud juba 14 aastat.
Selle aja jooksul oli Paulus kolm korda palunud,
et see temast lahkuks. "Ma ei jõua teha Jumala tööd,
kui see vai on minuga."
Kaks korda Jeesus ei vastanud midagi.
Ta küll kuulis, aga Ta ei vastanud.
Kolmandal korral vastas Jeesus:
"Sulle piisab minu armust, sest nõtruses saab vägi täielikuks."
Sellest õpime, et meil kristlastel võib olla n-ö lihas mingi vai,
millest me ei pääse vabaks.
Palvetame küll, aga mingil hetkel Jeesus ütleb:
"Oled saanud selle seetõttu, et õpiksid tundma Minu armu."
"Sulle piisab Minu armust."
Paulus kirjutab selles vaiast, kuidas see mõjutas teda
Galaatias misjonireisil olles. Ta kirjutab nii:
"Te ju teate, et ma esimesel korral kuulutasin teile evangeeliumi
oma ihu nõtruses ning teie võitsite kiusatuse
ega põlastanud mind mu keha pärast ega sülitanud maha,
vaid võtsite mu vastu nagu Jumala ingli,
nagu Kristuse Jeesuse." See vai oli selline, et kuuljad oleksid võinud põlastada
ja vihata Paulust. Ükskõik, mis haigus see võis siis olla.
Igal juhul tegi see Pauluse ise põlastusväärseks.
Sellega ta pidi olema rahul
ja sellega kuulutas ta evangeeliumi poolele Rooma riigile.
Jeesus oli lubanud talle tööle kutsumise ajal:
"Ma kisun su välja juutide ja paganate käest,"
Nii tõotas Päästja Paulusele tema usule tuleku ajal.
Kas teda päästeti? Kas teda kaitsti?
Peksmisel, vangistusel, märtrina suremisel?
Ei päästetud, säästetud ega kaitstud.
Issanda tõotus tähendas midagi muud.
Nii on see ka meie suhtes,
kui oleme liikumas lõpuaja tagakiusu.
Pääsemise tõotus tähendab seda,
et Paulus ja meie saame Jeesuselt abi iga päeva jaoks.
Keegi ei suutnud takistada Paulust ega suuda takistada meid
oma töö sooritamist lõpuni.
Meil tuleb püsida ustavana Piibli Sõnale nagu Pauluski.
Jeesus ei lase meie juuksekarvalgi langeda enne õiget aega.
Kui meilt pea maha raiutakse nagu Paulusel, siis enne seda
võime öelda: "Töö on tehtud".
Järgmisel korral räägime sellest, mis oli Pauluse võrratu edu saladus.
Aastakümnete jooksul sai ta evangeliseerida poole Rooma riigist.
Olen sellest kirjutanud raamatu "Kuningriik otsib võitlejaid".
Kui soovid toetada sarja "Piibel armsaks" tootmist,
siis võid saate järel helistada ekraanil olevale numbrile.
Kõne hind on 10.
Teise võimalusena on raha kandmine pangakontole,
mida näed ekraanil.
Viitenumbri kasutamine tagab kindla raha saatmise.
Tänu sulle ja nägemiseni!
Tõlge: Merle Sibola